Imnadiyen i ixedmen deg taɣult n tseknawalt tamaziɣt sɛan azal meqqren deg usnerni n umawal n tmaziɣt, ssuffɣen-d imawalen isinutlayanen, ikradutlayanen d wammuden yettwassnen yesɛan azal meqqren deg umezruy n tseknawalt tamaziɣt. Bumalk ibeggen-d deg umagrad-is: taseknawalt tamaziɣt tella yakkan deg leqrun iɛeddan, tallit n unekcum n leǧnas ɣer tefriqt n ugafa, ad naf imawalen n «Ibn Tumart» deg useggas n 1145 akked «Al Hilali» deg useggas n 1665. Amezwaru i d-yeffɣen isem-is: «Kitab al-asma» amawal asinutlayan taɛrabt- tamaziɣt i yesɛan ugar n 2500 n tedfayin.12